# Wazn

Wazn (Beta de la Coloma / β Columbae) és el segon estel més brillant a la constel·lació de Coloma, després de Phact (α Columbae), amb magnitud aparent +3,12. El seu nom té el mateix origen que el de Wezen (δ Canis Majoris) i prové àrab وزن wazn, el significat del qual és «pes». La diferent grafia d'un i un altre nom serveix per diferenciar els dos estels.
Les mesures de paral·laxi el situen a una distància d'uns 87,2 anys llum (26,7 parsecs) del Sol.A 86 anys llum del sistema solar, Wazn és un estel gegant taronja de tipus espectral K1 IIICN+1 amb una temperatura superficial de 4535 K. La notació 'CN + 1' indica un nivell més alt del normal d'absorció de cianogen (CN) a l'atmosfera de l'estrella. Dins de les gegants taronges és una de les menys lluminoses, amb una lluminositat de «només» 53 sols i un radi 12 vegades més gran que el radi solar. Les seves característiques físiques són semblants a Pòl·lux (β Geminorum), encara que s'hi troba gairebé al triple de distància que aquesta.
Wazn té dues característiques que la diferencien d'altres estels anàlegs. En primer lloc, es mou a 103 km/s en relació al Sol, unes 6 ó 7 vegades més de pressa que altres estels del nostre entorn, cosa que indica que és una visitant d'una altra part de la galàxia. En segon lloc, a diferència d'altres estels procedents de fora del fi disc galàctic que posseeixen una baixa metal·licitat, la relació entre el contingut de metalls i el d'hidrogen en Wazn és un 30% major que en el Sol

## Referències

* ↑ Christopher J. Corbally «Contributions to the Nearby Stars (NStars) Project: Spectroscopy of Stars Earlier than M0 within 40 pc--The Southern Sample» (en anglès). Astronomical Journal, 1, 02-06-2006, pàg. 161–170. DOI: 10.1086/504637.
* 1 2 3 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* ↑ «Lithium in red giant stars: Constraining non-standard mixing with large surveys in the Gaia era». Astronomy and Astrophysics, 1-2020. DOI: 10.1051/0004-6361/201936360.
* ↑ Afirmat a: Gaia Data Release 2. Indicat a la font segons: SIMBAD. Llengua del terme, de l'obra o del nom: anglès. Data de publicació: 25 abril 2018.
* ↑ Afirmat a: Gaia DR3. Indicat a la font segons: SIMBAD. Llengua del terme, de l'obra o del nom: anglès. Data de publicació: 13 juny 2022.
* ↑ «Pulkovo Compilation of Radial Velocities for 35 495 Hipparcos stars in a common system» (en anglès). Astronomy Letters, 11, 11-2006, pàg. 759–771. DOI: 10.1134/S1063773706110065.
* ↑ Robert Rich «Spectroscopy of New High Proper Motion Stars in the Northern Sky. I. New Nearby Stars, New High-Velocity Stars, and an Enhanced Classification Scheme for M Dwarfs» (en anglès). Astronomical Journal, 3, 3-2003, pàg. 1598–1622. DOI: 10.1086/345972.
* 1 2 Floor van Leeuwen «Validation of the new Hipparcos reduction» (en anglès). Astronomy and Astrophysics, 2, 2007, pàg. 653–664. DOI: 10.1051/0004-6361:20078357.
* ↑ «Chromospheric activity in cool stars and the lithium abundance» (en anglès). Astronomy and Astrophysics, 1998, pàg. 623–636.
* 1 2 «Wazn» (en anglès). Stars. Jim Kaler. [Consulta: 10 desembre 2020].
* ↑ HR 2040, database entry, The Bright Star Catalogue, 5th Revised Ed. (Preliminary Version), D. Hoffleit and W. H. Warren, Jr., CDS ID V/50. Accessed on line September 5, 2008.
* ↑ «IAU Catalog of Star Names». [Consulta: 28 juliol 2016].
* ↑ van Leeuwen, F. «Validation of the new Hipparcos reduction». Astronomy and Astrophysics, 474, 2, 11-2007, p. 653–664. DOI: 10.1051/0004-6361:20078357.
* ↑ «NLTT 15724 -- High proper-motion Star» (en anglès). SIMBAD (Centre de Dades astronòmiques d'Estrasburg). [Consulta: 10 desembre 2020].
* ↑ Keenan, Philip C.; Yorka, Sandra B.; Wilson, Olin C. «Recognition and classification of strong-CN giants». Publications of the Astronomical Society of the Pacific, 99, 7-1987, p. 629–636. DOI: 10.1086/132025.